CELEX: 32013R0277
Language: da
Date: 2013-03-19 00:00:00
Title: Kommissionens gennemførelsesforordning (EU) nr. 277/2013 af 19. marts 2013 om tarifering af varer i den kombinerede nomenklatur

23.3.2013   
            
            
               DA
            
            
               Den Europæiske Unions Tidende
            
            
               L 84/11
            
         KOMMISSIONENS GENNEMFØRELSESFORORDNING (EU) Nr. 277/2013
   af 19. marts 2013
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. marts 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare af plast med flere små åbninger. Den udgør isoleringsdelen i et stik. Den indeholder ikke metalkontakter, tilslutninger eller andre ledende materialer.
                  Varen er bestemt til at isolere og holde elkabler med tilslutninger eller kontaktelementer ved enderne på plads.
                  Kablerne isættes i hullerne i stikhuset. Varen beskytter og isolerer de ledende kontakter fra hinanden og forhindrer derved kortslutning og beskytter mod det omgivende miljø for at forhindre indtrængen af f.eks. snavs.
                  
                      (1) Se billede.
               
               
                  8547 20 00
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 2, litra a), til afsnit XVI samt teksten til KN-kode 8547 og 8547 20 00.
                  Varen er udelukkende fremstillet af ikke-ledende materiale og er bestemt til isolerende formål; den er en isolationsdel af plast (se også forklarende bemærkninger til HS, pos. 8547, punkt A, første afsnit).
                  Tarifering under pos. 8538 som dele, som udelukkende eller hovedsageligt anvendes til apparater henhørende under pos. 8535-8537, er udelukket, da produktet hører under pos. 8547 og derfor tariferes under dens respektive pos. i overensstemmelse med bestemmelse 2, litra a), til afsnit XVI.
                  Den bør derfor tariferes under KN-kode 8547 20 00 som isolationsdele af plast.
               
            
         
      
         (1)  Billedet er kun vejledende.